110 



gracilis^ Stereocaulon alpinum o. a. De hyppigste Karplanter er 

 Salix herbacea og groenlandica^ Oassiope tetragona^ Polygonnm 

 viviparum, Empetrum og Pedicularis hirsuta, Equisetum arvense, 

 derefter følger andre Fedicularis- Arier, Vaccinium, Dryas, Saxi- 

 fraga tricuspidata og decipiens, Silene acaulis, Cerastium Edmon- 

 stonii o. II. Alt i alt finder vi her et Udvalg af Lynghedens 

 Planter, af hvilke Mosserne angiver Tonen, og det hele bærer 

 efter sin Sammensætning Præget af en Mellemting mellem 

 Lyngheden og Moskæret. 



Hvis nu den ovenomtalte Kombination af Iagttagelser er 

 tilladelig, og Udviklingsgangen af denne Vegetation altsaa saa- 

 dan, som her antaget, saa bliver der ganske vist et biologisk 

 Moment, som ikke uden videre kan klares. Ser vi nemlig hen 

 til Mosserne, saa vil det straks være Bryologen paafaldende, at 

 selv om der er rigeligt fruktificerende Former imellem, saaledes 

 de anførte Oncophorus- Arier, saa er der andre, f. Eks. Sphagnum 

 Warnstorfii, Grimmia canescens, hypnoides og Karakterplanten 

 Hylocomium prolijerum, der aldrig er sete i Frugt i Grønland, 

 og der kendes foreløbig heller intet andet Middel til hurtig Spred- 

 ning ad vegetativ Vej for disse Arters Vedkommende. Maaske 

 findes alligevel et saadant, som saa kunde forklare, hvorledes 

 de saa hurtigt kan tage den nye Jord i Besiddelse ; hvis de 

 derimod vandrer ind skridtvis fra Randen af Morænen, saa maa 

 man jo forudsætte særlige Ejendommeligheder hos dem, som gør 

 dem særligt skikkede til at tage Luven fra Konkurrenterne. 



Oppe paa Pjeturssons Moræne saa jeg bl. a. en Rede af 

 en Laplandsværlingi?) [Emheriza iapponica) med 4 Unger i. Den 

 var anbragt i Mosset under en Y-dannet Pilegren, der laa saa 

 lavt hen over Reden, at Ungerne stak Hovederne op mellem 

 Grenens Stykker. Den voksne Fugl kom, mens jeg opholdt 

 mig her, meget nær hen til mig. 



Ved Foden af Morænen, tæt op til Skarvefjæld, ligger der 

 en hlle Sø, der er omgivet af en dyb og frodig Kærvegetation, 

 dannet af: 



